Αυτή ήταν η πρώτη μου εμπειρία από την Airbnb. Μετά από αυτήν θα ακολουθήσουν σίγουρα και άλλες. Η Sarah ήταν εξαιρετική οικοδέσποινα, παρ' όλο που δεν τη συναντήσαμε προσωπικά. Φρόντισε να μπούμε στο διαμέρισμα, χωρίς καθυστέρηση αμέσως μόλις φθάσαμε στο Παρίσι. Το σπίτι είναι σε εξαιρετικό σημείο, αυτό μπορεί να το δει ο καθένας. Απέχει τρία λεπτά από την είσοδο του σταθμού Μετρό Charles De Gaulle –Etoile και από εκεί πάει κανείς παντού στο Παρίσι πολύ γρήγορα. Οι οδηγίες που μας άφησε η Sarah, ήταν πολύ λεπτομερείς: Που βρίσκεται το Super Market, η Boulagerie, τα Βιολογικά Τρόφιμα, η κάβα με τα κρασιά, όλα. Ποια είναι τα καλά εστιατόρια και καφέ της περιοχής και οι τιμές τους. (Ακολουθήσαμε τις συμβουλές της και ήταν ακριβείς). Οι καλύτερες περιηγήσεις του Παρισιού. Πώς λειτουργεί το πλυντήριο, το πλυντήριο πιάτων και ο αποκωδικοποιητής για την τηλεόραση και το WiFi. Το διαμέρισμα καθ’ αυτό είναι πολύ πρόσφατα ανακαινισμένο, με πολύ γούστο και καλή ποιότητα, όπως το βλέπετε στις φωτογραφίες και καλύτερο. Επίσης το βρήκαμε πολύ καθαρό. Το κρεβάτι και το στρώμα, τέλειο. Η τουαλέτα, χωριστή από το μπάνιο είναι μικρή, αλλά επαρκής. Το μπάνιο (με ντουζιέρα) πολύ καλό. Η κουζίνα καινούρια και εξοπλισμένη, με φούρνο μικροκυμάτων, βραστήρα, καφετιέρα και ελαιόλαδο, τσάι, τήλιο κ.λ.π. Οι πετσέτες και τα σεντόνια πολύ καλά και πολύ καθαρά.Το σπίτι είναι πολύ σωστά σχεδιασμένο και φαίνεται μεγαλύτερο από ότι είναι. Η οικοδομή είναι παλιά, αλλά καλά διατηρημένη και οι ένοικοι αξιοπρεπείς και ευγενικοί. Η γειτονιά το ίδιο. Όταν ξαναπάω στο Παρίσι, θα είμαι τυχερός, αν το σπίτι της Sarah είναι διαθέσιμο.